15 Batho ba bangata ba thabile haholo hore ebe mokhatlo oa Jehova o fana ka lintho tse ngata tse ba thusang ho ba le kamano e ntle le Jehova. Mohlala, banyalani ba bang ba bulang maliboho naheng e ’ngoe Asia ba ile ba re: “Tšimo ea rona e toropong e nyenyane. Kahoo, ka linako tse ling re ikutloa re le metoaitoai ebile re lebala kamoo mosebetsi oa Jehova o leng mongata kateng. Empa ka mor’a ho shebella Khaso ea JW, re ile ra hopola hore re karolo ea mokhatlo oa bara ba motho. Bara le barali babo rona ba mona ba thabetse khaso ena haholo. Hangata ka mor’a ho shebella khaso ena ea khoeli le khoeli, re ee re utloe ba re ba utloa eka ba se ba tseba litho tsa Sehlopha se Busang. Hona joale ba ikutloa ba le motlotlo ho feta leha e le neng pele hore ebe ke karolo ea mokhatlo oa Molimo.”